***Speed 2: Cruise Control*** er en amerikansk actionthriller fra 1997 regissert av Jan de Bont. Filmen handler om en kvinne og hennes kjæreste som er på crus til Karibia. Turen utvikler seg til et mareritt når en noen forsøker å kapre skipet for å få fatt på en stor samling edelstener ombord. Hovedrollene spilles av Sandra Bullock, Jason Patric og Willem Dafoe.

Den er en oppfølger til *Speed*, fra 1994. Også i den har Sandra Bullock i den ene hovedrollen.

*Speed 2* fikk hard medfart av filmanmelderne og ble heller ikke den publikumssuksessen som var forventet. Enkelte har i ettertid omtalt den som en av filmhistoriens største flopper.

Handling
--------

Forholdet mellom Annie og Jack er avsluttet, og hun er nå i et romantisk forhold med politimannen Alex. Paret forbereder seg på en luksusreise ombord på et cruiseskip i Karibia, men hun opplever nok en gang marerittet når skipet blir forsøkt overmannet av kaprere. Leder for forbrytergruppen er datageniet John Geiger og han er ekspert på hvordan cruiseskip navigerer. Målet til Geiger er få fatt i en stor samling edelstener som befinner seg ombord.

Om filmen
---------

### Økonomi og popularitet

*Speed 2* ble ikke den publikumssuksessen som var forventet. Den innbrakte under halvparten av summen til den første filmen. Dette til tross for at den hadde et budsjett på $110 millioner, noe som var nesten fire ganger større enn den første filmen. *Time* og *Moviefone* har omtalt den som en av de største floppene i filmhistoriene.

Den innbrakte $164,5 millioner på verdensbasis, hvorav $48,6 millioner i USA. Den havnet på 40.-plass over de mest innbringende filmene i USA i 1997.

### Filmanmelderne

Filmen ble nærmest slaktet av filmkritikerne, noe som gjenspeiles i at den bare bare oppnådd 4 % på Rotten Tomatoes og bare 23% på Metacritic. Den amerikanske filmanmelderen Roger Ebert var imidlertid en av få kritikere som var jevnt over fornøyd med filmen og gav den tre av fire stjerner. Leonard Maltin gav den BOMB, som er hans laveste rangering.

De norske anmelderne var heller ikke så positive. *VG* gav den terningkast tre, *Dagbladet* to og *Dagsavisen* én.

### Priser on nominasjoner

Filmen ble tildelt Razzie Award i kategorien verste oppfølger og ble ytterligere nominert i syv kategorier (blant annet verste film, verste regi og verste skuespillerinne).

### Innspilling

Filmen ble innspilt i perioden oktober 1996 til januar 1997. Opptakene ble gjort på Bahamas, Key West, Los Angeles, Maryland og Miami. Tre cruiseskip ble benyttet under innspillingen, blant annet norske Seabourn Legend.

I rollene
---------

* Sandra Bullock – Annie
* Jason Patric – Alex Shaw
* Willem Dafoe – John Geiger
* Temuera Morrison – Juliano
* Brian McCardie – Merced
* Christine Firkins – Drew
* Michael G. Hagerty – Harvey
* Colleen Camp – Debbie
* Lois Chiles – Celeste
* Francis Guinan – Rupert
* Tamia – Sheri Silver (Tamia Hill)
* Jeremy Hotz – Ashton
* Enrique Murciano – Alejandro
* Jessica Diz – Isabel
* Connie Ray – Fran Fisher

Referanser
----------

1. ↑  «Top 10 Disappointing Blockbusters». *Time* **(engelsk)**. 27. august 2009. ISSN 0040-781X. Besøkt 19. mai 2019.
2. ↑  «Biggest Box-Office Turkeys of All Time - The Moviefone Blog». *web.archive.org*. 27. august 2014. Archived from the original on 27. august 2014. Besøkt 19. mai 2019. CS1-vedlikehold: Uheldig URL (link)
3. ↑  «Speed 2: Cruise Control (1997) - Box Office Mojo». *www.boxofficemojo.com*. Besøkt 19. mai 2019.
4. ↑  «Speed 2 - Cruise Control (1997)». *Rotten Tomatoes* **(engelsk)**. Besøkt 31. august 2019.
5. ↑
6. ↑  «Arkivert kopi». Arkivert fra originalen 14. februar 2008. Besøkt 3. august 2009.
7. ↑  Maltin, Leonard (4. september 2012). *Leonard Maltin's 2013 Movie Guide: The Modern Era* **(engelsk)**. Penguin. ISBN 9781101604632.
8. ↑  «Speed 2 - Cruise Control». *www.filmfront.no*. Besøkt 19. mai 2019.
9. ↑  «Speed 2: Cruise Control (1997) - IMDb». Besøkt 18. august 2019.
10. ↑  «Seabourn Legend». *www.supershipsworld.com*. Arkivert fra originalen 18. august 2019. Besøkt 18. august 2019.

Eksterne lenker
---------------

* (en) *Speed 2: Cruise Control* på Internet Movie Database Rediger på Wikidata

* (no) *Speed 2: Cruise Control* hos Filmweb Rediger på Wikidata

* (no) *Speed 2: Cruise Control* hos Filmfront Rediger på Wikidata

* (sv) *Speed 2: Cruise Control* i Svensk Filmdatabas Rediger på Wikidata

* (da) *Speed 2: Cruise Control* i Danmark Nationale Filminstitut Rediger på Wikidata

* (en) *Speed 2: Cruise Control* på AllMovie Rediger på Wikidata

* (fr) *Speed 2: Cruise Control* på Allociné Rediger på Wikidata

* (nl) *Speed 2: Cruise Control* på MovieMeter Rediger på Wikidata

* (en) *Speed 2: Cruise Control* på Turner Classic Movies Rediger på Wikidata

* (en) *Speed 2: Cruise Control* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |